kardosdrur/scandi-wiki huggingface dataset:
Kirkegårdsvej

Kirkegårdsvej er gade i Sundbyøster i København, der går fra Øresundsvej til Højdevej. Gaden blev navngivet omkring 1889 efter sin funktion som adgangsvej til Sundby Kirkegård. Gaden kan dog genfindes på kort fra området fra før den tid.

Gadens bebyggelse er en blanding af ældre etageejendomme fra begyndelsen af 1900-tallet, lavere ejendomme fra samme tid og noget nyere byggeri. En af de nyere etageejendomme er nr. 2-4, der blev opført i 1974. I stueetagen har der været skiftende supermarkeder. Først Malta, så HH-Supermarked og en Føtex og fra 2016 en Netto. Hvor bygningen ligger nu lå i begyndelsen af 1940'erne en del af Haveforeningen Nordre Røse. Omkring 1950 havde Waldorff Papir-Industri en lang lagerbygning her. Firmaet havde fabrik lidt længere henne på den anden side af gaden. Fabriksbygningerne i nr. 25 eksisterer stadig men huser nu fysioterapi og daginstitutioner.

Nr. 21 med den savtakkede facade er opført i 1915 og er missionshus for Luthersk Missionsforening. Bygningen benyttes desuden af forskellige andre organisationer, blandt andet Chinese Church in Copenhagen og en færøsk menighed. I nr. 27 ligger butikken Amager Records, der har fået succes med salg af vinylplader. Den ligger lige før Sundby Kirkegård fra 1872, som gaden har navn efter. Kirkegården er på ca. 10 hektar fordelt på en afdeling mellem Kirkegårdsvej og Kastrupvej og en anden med kapel og krematorium mellem Kastrupvej og Backersvej. En 14 m bred stribe langs med Kirkegårdsvej blev udlagt til anlægget Sundby Have i 2011.

Noter 

Gader i København
Amager Øst
Vogelius

Vogelius (udtales ) er navnet på en dansk slægt, som kan føres tilbage til den lærde sognepræst og provst Frands Mikkelsen Vogelius (født Frands Mikkelsen Riber, 1640).  

Slægtsnavnet kommer af, at sognepræst Mikkel Christensen (født Mikkel Christensen Riber, ca. 1610) blev omtalt som "hr. Ugiltius" (latinisering af "ham fra Ugilt") igennem hele sit præsteliv. Sønnen, Frands Mikkelsen Riber, fandt dog angiveligt Vogelius mere mundret og tog dette som efternavn på et tidspunkt omkring farens død i 1662. 

Slægten kan dog spores helt tilbage til borgmester i Sæby, Mikkel Sørensen Riber (født 1540), som formodes at komme fra en af Ribes handelsslægter. 

Slægten og dennes navn har ingen forbindelse til efternavnet Vogel.

Stamtræ

Øvrige medlemmer af slægten 
Slægten omfatter blandt andre også: 
 Borgmester Søren Mikkelsen Riber (død 1621)
 Rådmand Peder Mikkelsen Riber (død 1640)
 Rådmand Christen Mikkelsen Riber (1585 – 1648)
 Sognepræst Michael Frantzen Vogelius (1671 - 1731)
 Sognepræst Frands Vogelius (1700 el. 1702 - 1755)
 Sognepræst Mogens Mikkelsen Vogelius (1707 - 1775)
 Sognepræst Michael Mogensen Vogelius (1740 - 1817)
 Sognepræst Jens Møller Vogelius (1780 - 1861)
 Geolog Knud J. Vogelius Steenstrup (1842 - 1913)
 Redaktør Rudolf Vogelius (1856 - 1933)

Se også 
 Latiniserede efternavne
 Præsteslægt
 Ugilt

Kilder 
 Vogelius - Dansk Biografisk Leksikon, 3. udg., Gyldendal 1979-84
 F. Vogelius - Dansk Biografisk Leksikon, 3. udg., Gyldendal 1979-84
 Vogelius.org - Anetavle
 
 "Om den lærde Præst Frands Michelsen Vogelius i Aasted" af Holger Fr. Rørdam, Dr. phil., Præst i Kornerup

Slægter fra Danmark
Estádio Olímpico Nilton Santos

Estádio Olímpico Nilton Santos, tidligere Estádio Olímpico João Havelange (; engelsk: ), er et stadion beliggende i nabolaget til Engenho de Dentro i Rio de Janeiro, Brasilien. Det anvendes for det meste til fodboldkampe og atletik, og er hjemmebane for fodboldklubben Botafogo. Stadionet blev bygget af et konsortium under ledelse af Odebrecht S. A., fra 2003 til 2007, og åbnede i tide til De Panamerikanske Lege 2007. Det var vært for atletikkonkurrencerne under Sommer-OL 2016 og Sommer-PL 2016.

Stadion er kendt under en række navne. Kaldenavnet Engenhão ([ẽʒẽˈɲɐw]) refererer til placeringen af stadionet. Det var opkaldt efter den tidligere FIFA-præsident og Internationale Olympiske Komité (IOC)-medlem João Havelange. Havelange døde under OL 2016 i en alder af 100 år. Mellem 2015 og 2017 tillod Rio kommune at Botafogo henviste til stadion, som Estádio Nilton Santos (engelsk: Nilton Santos Stadion). Navnet ærede Nilton Santos, der betragtes som en af de bedste forsvarsspillere i fodboldhistorien, og er medlem af Det 20. Århundredes Verdenshold. Botafogo gjorde et forsøg på at få navneændring officiel, men dette var ikke umiddelbart en succes. I februar 2017 omdøbte byen Rio de Janeiro officielt stadionet til Estádio Olímpico Nilton Santos. Strukturelle problemer i taget blev identificeret i marts 2013, hvilket forårsagede en lukning af stadion grundet reparation. Stadionkapaciteten er beregnet til at være steget til 60.000 til de olympiske lege.

Referencer

Eksterne henvisninger 

 Stadion 3D Oprindelige Projekt 

Fodboldstadioner i Brasilien
Etableret i 2007
Sommer-OL 2016
Rio de Janeiro
Oberstdorf

Oberstdorf er en kommune og skiløbs- og vandretursby i det sydvestlige Tyskland, som ligger i Allgäu-regionen i de Bayerske Alper. Oberstdorf er en af de højeste markedsbyer i Tyskland. Det sydligste punkt i Tyskland er placeret i kommunen.

I det centrale af Oberstdorf er en kirke, hvis høje spir fungerer som et vartegn for at navigere rundt i byen. Bjergtoppene Nebelhorn og Fellhorn give dramatiske panoramaudsigt over alperne. Nebelhorn kan nås med en kæmpe svævebane. Besøgende kan ride en unik diagonal elevator til toppen af Heini-Klopfer-Skiflugschanze.

Geografi

Sport 
I december, før hvert Nytår, er Oberstdorf vært for den første del af skihopkonkurrencen Firebakke-turneringen på Schattenbergs store bakke. Der er også skiflyvningsbakke, Heini-Klopfer-Skiflugschanze, omkring syv kilometer mod syd. ABC's Wide World of Sports lavede en kendt fremhævning af Oberstdorf skiflyvebakke, da Vinko Bogataj faldt under hans hop i 1970, og blev dermed kendt som "The Agony of Defeat".

Tysklands moderne kunstskøjtecenter blev bygget uden for byen. Det har tre overdækkede skøjtebaner og nogle af dem er offentligt tilgængelige til rekreative skøjteløb. Det er en populær destination for europæiske skøjteløbere for træningslejre.

Oberstdorf er vært for den årlige Nebelhorn Trofæ kunstskøjteløbskonkurrence og har været vært for de tyske kunstskøjteløbsmesterskaber tolv gange. De har også været vært for World Junior Figure Skating Championships i 1982, 2000 og 2007.

Mountainbikere starter deres Transalpe-tur i Oberstdorf på Schrofen Pass til Riva del Garda.

Referencer

Eksterne henvisninger 

 Officiel hjemmeside

Kommuner i Bayern
Landkreis Oberallgäu
Vintersportssteder i Tyskland
Darija Jurak Schreiber

Darija Jurak (født 5. april 1984 i Zagreb) er en kroatisk professionel tennisspiller. Hun blev professionel i 2000 og spiller både single og double, men det er i damedouble, hun har haft størst succes, og her har hun vundet 5 WTA- og 39 ITF-turneringer samt nået 27.-pladsen på verdensranglisten. I single har hun vundet fem sejre, alle i ITF-regi.

Eksterne henvisninger 

Tennisspillere fra Kroatien
UEFA Champions League 2018-19

UEFA Champions League 2018-19 er den 64. sæson af Europas førende klubfodboldturnering arrangeret af UEFA, og den 27. sæson siden den blev omdøbt fra Mesterholdenes Europa Cup til UEFA Champions League.

Finalen vil blive spillet på Wanda Metropolitano i Madrid, Spanien. Vinderne af UEFA Champions League 2018-19, vil optjene retten til at spille mod vinderne af UEFA Europa League 2018-19 i UEFA Super Cup 2019. De vil også automatisk kvalificere sig til gruppespillet i UEFA Champions League 2019-20, og hvis de har allerede kvalificeret sig gennem deres liga, vil pladsen blive givet til mestrene fra Østrigske Bundesliga 2018-19, den 11-rangeret forbund i henhold til næste sæsons adgangsliste.

Real Madrid er forsvarende mestre, efter de vandt titlen i tre på hinanden følgende sæsoner i 2015-16, 2016-17 og 2017-18.

Se også 

 UEFA Europa League 2018-19
 UEFA Super Cup 2019
 UEFA Women's Champions League 2018-19
 UEFA Youth League 2018-19
 UEFA Futsal Champions League 2018-19

Referencer

Eksterne henvisninger 

 

 
Sæsoner i UEFA Champions League
Mesterholdenes Europa Cup 1961-62

Mesterholdenes Europa Cup 1961-62 var den syvende sæson af den Mesterholdenes Europa Cup. Turneringen blev vundet af Benfica for anden gang i træk, ved at slå Real Madrid 5-3 på Olympisch Stadion i Amsterdam.

Malta havde sin mester med for første gang i denne sæson.

Indledende runde 
Lodtrækningen til den indledende runde fandt sted i København, Danmark tirsdag den 4. juli 1961. Som titlen indehavere gik Benfica direkte videre, og de resterende 28 hold var inddelt geografisk i to lag. Det første hold trukket i hver pulje gik også direkte videre til næste runde, mens de resterende klubber skulle spille første runde i september.

Kalenderen blev besluttet af de involverede hold, med alle kampe til at blive spillet den 30. september.

First leg

Returkamp 

Rangers vandt 6–4 samlet.

Nürnberg vandt 9–1 samlet.

Dukla Prag vandt 6–5 samlet.

Feyenoord vandt 11–2 samlet.

Boldklubben 1913 vandt 15–2 samlet.

Servette vandt 7–1 samlet.

Standard Liège vandt 4–1 samlet.

Real Madrid vandt 5–1 samlet.

Tottenham Hotspur vandt 10–5 samlet.

Partizan vandt 3–1 samlet.

Juventus vandt 3–2 samlet.

Austria Wien vandt 2–0 samlet.

Første runde 

|}

Kvartfinalerne 

|}

Semifinaler 

|}

Finale

Noter

Referencer 

Sæsoner i UEFA Champions League
Natura 2000-område nr. 128 Hesselø med omliggende stenrev

Natura 2000-område nr. 128 Hesselø med omliggende stenrev ligger i Kattegat nord for Sjælland og består af øen Hesselø og et havområde omkring. Natura 2000-området har et areal på 4.200 ha, hvoraf 98 % er hav. Der er ingen statsejede arealer i området. Det består af et habitatområde H112

Områdebeskrivelse 
Af området er 70 ha land, mens resten er hav med bl.a. stenrev. Selve øen Hesselø, der er privatejet, ligger i Kattegat ca. 30 km nord for Hundested. Den udgøres af en 20 m høj moræneknold med en bræmme af storstenet marint forland. Øen er relativt nedbørsfattig og solrig. Småholme og stenrev strækker sig som haler mod nordvest og sydøst. Det nordvestlige rev stikker op af havet og er det mest markante.
Stenrevene har en meget artsrig vegetation med en frodig algesammensætning. Der er ligeledes en meget artsrig bundfauna på de lavvandede sandbanker på havbunden omkring øen.

På Hesselø's nordvestrev yngler en bestand på ca. 1.000 spættede sæler. Bestanden er en af Europas største. Gråsæl ses sjældent i området, men det vides ikke om den yngler der.

De centrale dele af øen udgøres af et morænelandskab, der rummer såvel overdrev, våde enge, rigkær som næringsrige vandhuller. Langs kysten findes stedvis en bræmme af
strandengsvegetation, og i et enkelt område er der klitdannelse med sammenhængende vegetation.
Endelig rummer de store, gamle rullestenstrandvolde omkring øen en spændende og artsrig
vegetation.

Hesselø er en vigtig fuglelokalitet. I 2003 er der konstateret 30-40
ynglepar af fjordterne og øen har en stor ynglebestand af alkefuglen
tejst. Endvidere passerer et stort antal trækfugle øen.

Natura 2000-området består af Habitatområde nr. H112 og
ligger i Halsnæs Kommune i Vandområdedistrikt II Sjælland i vandplanopland 2.3 Øresund

Fredninger 
Hele Natura 2000-området er fredet og omfattet af et vildtreservat. Der er adgangsforbud på revene i perioden 15/4-30/9, hvor spættet sæl yngler og fælder.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
EU-habitatområder i Danmark
Fredede arealer i Danmark
Lokaliteter i Halsnæs Kommune
Single Top 100

Single Top 100 er en hollandsk hitliste, der er baseret på officielle fysiske singlesalg, lovlige downloads og siden juli 2013 streaming og sammensat af MegaCharts. Det er en af de tre officielle hitlister, de to andre er den Hollandske Top 40 og Mega Top 50. Forskellen er, at disse hitlister også omfatter airplay-data.
Listen er især beregnet for musikbranchen og dem, der har en interesse i hitlister. I hollandske TV-programmer bliver Single Top 100 ofte citeret, selv om det ikke har været udsendt siden december 2006.

Historie 
Forløberen for Single Top 100 begyndte den 23. maj 1969, som Hilversum 3 Top 30. Oprindeligt blev det sendt af VPRO - og lige siden december 1970 af NR. Den blev præsenteret af Willem van Kooten. I 1971 var Felix Meurders vært for radioprogrammet. Han omdøbte det til Daverende Dertig. I juni 1974 blev Nationale Hitparade blev den officielle hitliste for Hilversum 3. Det var en top 30, indtil antallet af singler på listen blev udvidet til 50 i juni 1978. TROS overtog programmet i 1985. AVRO's populære hitlistemusik tv-program, TopPop, anvendte hitlisten fra 1974 til 1978, og fra 1981 til 1986. Den Nationale Hitparade blev en top 100 i 1987. I februar 1993 blev det fulgt op af Mega Top 50, og i 1997 af Mega Top 100. Mega Top 50 bør ikke blive forvekslet med den nuværende 3FM Mega Top 50, som er en andet hitliste, der ikke er udelukkende baseret på pladesalg.

Årslister 
Årslister på Single Top 100 og dens forgængere blev indsamlet fra 1970 til 1978 ved at tilføje point. Fra 1978 og fremefter er det baseret på pladsalg.

Se også 
 MegaCharts
 Mega Top 50
 Hollandske Top 40
 Album Top 100

Referencer

Eksterne henvisninger 
 Enkelt Top 100 på de compiler MegaChart ' s officielle hjemmeside - (nederlandsk/hollandsk) (engelsk)

Hitlister
Musik fra Nederlandene
Wuhan Open 2018

Wuhan Open 2018 var en tennisturnering, der blev spillet udendørs på hardcourt-baner i Optics Valley International Tennis Center i Wuhan, Folkerepublikken Kina i perioden 23. - 29. september 2018. Det var den femte udgave af Wuhan Open, og turneringen blev afviklet under navnet Dongfeng Motor Wuhan Open på grund af et sponsorat fra Dongfeng Motor Corporation. De blev spillet om titler i damesingle og damedouble.

Damesingletitlen blev vundet af 20-årige Aryna Sabalenka, som dermed vandt en WTA-turnering for anden gang i sin karriere, idet hun i september 2018 havde vundet den første titel ved Connecticut Open. I finalen besejrede hun Anett Kontaveit med 6-3, 6-3. Det var andet år i træk, at singlefinalen i Wuhan Open var en opgør mellem to useedede spillere, og begge finalister avancerede til nye personlige rekorder på WTA's verdensrangliste: Sabalenka til 16.-pladsen og Kontaveit til 21.-pladsen. Caroline Garcia var forsvarende mester men tabte i anden runde til Kateřina Siniaková.

Finalen i doublerækken sluttede også 6-3, 6-3, og sejren gik til Elise Mertens og Demi Schuurs, der vandt over Andrea Sestini Hlaváčková og Barbora Strýcová. Det belgisk-hollandske par vandt dermed deres femte WTA-titel som makkere, og deres fjerde titel i 2018. Sejren var imidlertid deres største indtil da, eftersom deres første fire titler var vundet i de lavere rangerende WTA International-turneringer. De forsvarende doublemestre, Martina Hingis og Latisha Chan stillede ikke op. Hingis havde indstillet sin karriere, og annoncerede umiddelbart efter turneringen var slut, at hun var gravid med sit første barn, mens Chan døjede med en skade.

Præmier 

Den samlede præmiesum for turneringen androg $ 2.445.250 og fordelte sig som følger.

Resultater

Damesingle

Hovedturnering 

Hovedturneringen havde deltagelse af 56 spillere, der fordelte sig på:
 44 direkte kvalificerede spillere i form af deres placering på WTA's verdensrangliste pr. 13. august 2018 (seks uger før turneringens start).
 Tre af disse spillere meldte efterfølgende afbud, hvilket gav plads til tre lucky losere fra kvalifikationen (markeret med LL).
 4 spillere, der havde modtaget et wildcard (markeret med WC).
 8 spillere fra kvalifikationsturneringen (markeret med Q).

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. Følgende spillere kvalificerede sig til hovedturneringen:
  Wang Yafan
  Kateřina Siniaková
  Monica Puig
  Viktorija Golubic
  Rebecca Peterson
  Wang Xiyu
  Sara Sorribes Tormo
  Sofia Kenin

Følgende spillere gik videre til hovedturneringen som lucky losere:
  Markéta Vondroušová
  Polona Hercog
  Monica Niculescu

Damedouble 

Damedoublerækken havde deltagelse af 28 par, der fordelte sig på:
 26 direkte kvalificerede par i form af deres placering på WTA's verdensrangliste.
 2 par, der havde modtaget et wildcard (markeret med WC).

Eksterne henvisninger 
 Wuhan Open

Noter 

2018
WTA Tour 2018
Wuhan Open 2019

Wuhan Open 2019 er en tennisturnering, der bliver spillet udendørs på hardcourt-baner i Optics Valley International Tennis Center i Wuhan, Folkerepublikken Kina i perioden 22. - 29. september 2019. Det er den sjette udgave af Wuhan Open.

Præmier 

Den samlede præmiesum for turneringen androg $ 2.527.250 og fordelte sig som følger.

Resultater

Damesingle

Hovedturnering 

Hovedturneringen har deltagelse af 56 spillere, der fordeler sig på:
 44 direkte kvalificerede spillere i form af deres placering på WTA's verdensrangliste pr. 12. august 2019 (seks uger før turneringens start).
 4 spillere, der havde modtaget et wildcard (markeret med WC).
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen, og den blev spillet i perioden 20. - 21. september 2019.

Damedouble 

Damedoublerækken har deltagelse af 28 par, der fordeler sig på:
 ? direkte kvalificerede par i form af deres placering på WTA's verdensrangliste.
 ? par, der havde modtaget et wildcard.

Eksterne henvisninger 
 Wuhan Open

Noter 

2019
WTA Tour 2019
Andromedotoksin

Grayanotoksiner, der også kendes som andromedotoksin, acetylandromedol og rhodotoksin, findes i blade, skud og blomster, som kommer fra nogle slægter indenfor lyng-familien, heriblandt rododendron, pieris, agarista og kalmia. Det er årsagen til, at handelsvarer med et indhold, som stammer fra disse slægter, også indeholder disse giftstoffer. Man kan nævne honning, urtete, cigaretter og forskellige sammensætninger, der bruges i den alternative medicin.

Ac = acetyl

Giftstoffernes kemiske struktur er kendt som diterpener uden indhold af kvælstof. Der er tre stoffer blandt grayanotoksinerne, som man særligt ofte møder i forbindelse med forgiftningstilfælde. Grayanotoksin 1 og 2 er fundet i honning, blade og blomster fra pontisk rododendron (’’Rhododendron ponticum’’) og Rhododendron flavum, sådan som det er kendt fra flere tilfælde i landene ved Sortehavets østende. Tilsvarende er grayanotoxin 1 fundet i Rhododendron simsii, hvilket er belyst i en rapport fra Hong Kong. Omvendt vides det, at honning fra Grouse Mountain, British Columbia, Canada, fremkalder en lignende type forgiftning, men her fandt man kun grayanotoksin 2 og 3.

Forgiftningssymptomerne er bl.a.: Kramper, blodtryksfald, langsom puls (bradykardi) og i værste fald hjertestop og åndingsophør. I den slags tilfælde bruger man atropin som modgift

Noter 

Gift
Windbreaker

En windbreaker eller vindjakke er en jakke eller frakke, der er designet til at kunne klare vind og let regn. De normalt i en letvægtskonstruktion og er fremstillet i en form or synetiske fibre. De har ofte elastik omkring livet og for enden af ærmerne for at forhindre vind i at slippe ind under stoffet, og er normalt udstyret med en lynlås som lukkemekanise.

Nogle jakker og frakker kan inkluderer en type windbreaker i for]]et, som kan fjernes, hvis man ønsker det. Nogle windbreaker inkluderer en hætte, der enten kan tages af eller rulles sammen og gemmes væk omkring nakken. Mange windbreakere har også store lommer på ydersiden eller indersiden, så amn kan opbevare genstande i ly for vejret. De giver en let til moderat isolering, og ligger således et sted mellem en sweater og en overfrakke.

De bæres normalt i varmere perioder, hvor man kan forvente vnid eller regn, eller som en del af flere lag tøj i koldere perioder. Et studie fra 2012 viste, at brugen af windbreaker både som bukser o jakke forsinker risikoen for hypotermi, når brugeren oplever uventet kolde temperaturer.

Referencer 

Jakker
Frederik Vogelius

Frederik Christian Paludan Vogelius (født 28. august 1866 på Frederiksberg, død 4. oktober 1938 i København) var en dansk overlæge (fra 1911 til 1936), med speciale i intern medicin, herunder særligt mave- og tarmsygdomme. 

Vogelius var søn af farmaceut og brygmester Peter August Vogelius (1821 - 1889) og Marie Schneider (1842 - 1918).

Tillidshverv og hædersbevisninger 
 Medlem af Den almindelige danske Lægeforenings Cancerkomité (forgængeren for Kræftens Bekæmpelse) fra 1897. 
 Bestyrelsesmedlem af Dansk Røde Kors - Afdeling København fra 1917. 
 Bestyrelsesmedlem af Dansk Røde Kors - Landsorganisation fra 1923. 
 Bestyrelsesmedlem af Montebello fra 1916. 
 Bestyrelsesmedlem af Københavns Sygehjem fra 1918. 
 Bestyrelsesmedlem af Skandinaviske Kongresser for Intern Medicin fra 1921. 
 Formand i Dansk Selskab for Intern Medicin fra 1923.

Se også 
 Latiniserede efternavne
 Vogelius-slægten

Kilder 
 F. Vogelius - Dansk Biografisk Leksikon, 3. udg., Gyldendal 1979-84
 

Læger fra Danmark
Mikkel Sørensen Riber

Mikkel Sørensen Riber (født 1540 formentlig i Ribe, død 19. marts 1587 i Sæby) var borgmester i Sæby fra 1570.

Riber er desuden den tidligst kendte stamfader til slægten Vogelius, men bære ikke slægtsnavnet, da dette først kommer til ved sognepræst Frands Mikkelsen Vogelius (1640 - 1702). Det formodes desuden at Riber kommer fra en af Ribes handelsslægter, som på dette tidspunkt spredtes til mange jyske byer.

Se også 
Vogelius-slægten

Kilder 
 Vogelius - Dansk Biografisk Leksikon, 3. udg., Gyldendal 1979-84
 Vogelius.org - Anetavle
 Aner til Mikkel Sørensen Riber
 Slægtsforskernes Bibliotek

Borgmestre fra Danmark
Borgmestre i Sæby
Mikkel Christensen

Mikkel Christensen (født Mikkel Christensen Riber 1610 i Sæby, død 1662 på Ugilt Præstegård) var en dansk sognepræst i Ugilt og Tårs. 

Christensen er desuden far til den lærde forfatter og sognepræst Frands Mikkelsen Vogelius (1640 - 1702).

Se også 
 Vogelius-slægten

Kilder 
 Vogelius - Dansk Biografisk Leksikon, 3. udg., Gyldendal 1979-84
 Vogelius.org - Anetavle

Præster fra Danmark
Danskere i 1600-tallet
Polo-shirt

En polo-shirt (poloshirt eller polo) er en slags T-shirt med krave, lukning med typisk to eller tre knapper og måske en brystlomme.

Poloer er normalt af strikket bomuld (frem for vævet stof) og er typisk  piqué- eller i  jerseystrikning (bruges ofte til poloer i barbadosbomuld) i silke, merinould, kunstfibre eller blandinger. En polo i kjolelængde kaldes en polokjole.

Referencer

Eksterne henvisninger 

T-shirts
Magnus Vogelius

Magnus Vogelius (født 2. juni 1775 på Frederiksberg, død 9. november 1847) var en dansk sognepræst i Hobro, far til farmaceut og brygmester Peter August Vogelius (1821 - 1889). 

Magnus Vogelius var søn af præst Peder Vogelius (1741-1787) og Hedvig Høegh (1741-1821) som var gehejmeråd (svarende til statsminister) Ove Høegh-Guldbergs søster.

Vogelius blev student fra Aarhus Latinskole i 1792 og teolog fra Københavns Universitet i 1795. Derefter levede han af at undervise. Vogelius blev kapellan ved Viborg Domkirke og præst ved byens tugthus i 1809. Fra 1812 var han tillige lærer på Viborg Katedralskole. I 1818 blev han udnævnt til sognepræst i Hobro og Skjellerup Sogn.

Vogelius blev i 1816 gift med Martha Maria Giern.

Vogelius oversatte Anviisning til det mundtlige Foredrags Dannelse for geistlige og verdslige Talere fra tysk i 1804 og udgav Fortællinger i 1829.

Se også 
 Vogelius-slægten

Referencer

Kilder 
 Vogelius - Dansk Biografisk Leksikon, 3. udg., Gyldendal 1979-84
 Vogelius.org - Anetavle
 - Magnus Vogelius - Blumensaadt & Ingemand

Præster fra Danmark